|  |  |
| --- | --- |
|  | 19. oktoberPressemeddelelse |
|   | Forskning og FormidlingFormidling41 20 61 44Tine.Bonde.Christensen@natmus.dk |

**Tag til dansk halloween på Frilandsmuseet**

Frilandsmuseet åbner sine danske porte for den uhyggelige amerikanske kulturinvasion, når museet fra fredag den 28. til mandag den 31. oktober inviterer til ”Allehelgen - halloween nu på dansk!”.

Juletræet er fra Tyskland, adventskransen er fra Sverige og fastelavn er et levn fra katolske tider i Danmark. Traditioner og højtider vandrer hen over landegrænser og ændrer sig over tid. Halloween er den amerikanske udgave af Allehelgen og den nyeste folkelige tradition i rækken.

Derfor arrangerer Frilandsmuseet med god samvittighed ”Allehelgen – Halloween nu på dansk!”. Der vil være masser af oplevelser som f.eks. uhyggelige teateroptrin i mørket blandt de gamle gårde. Men det er ikke alle gårde, som er tomme og øde efter mørkets frembrud. Prøv at banke på en dør, og sig ”Slik eller ballade”. Hvis man har fundet det rette sted, åbnes døren og man kan få fyldt lidt lækkert knas i sin godtepose.

**Gys i mørket**

Modige sjæle kan tage på omvisninger, hvor man kan høre historier om uhyggelige væsener som f.eks. helhesten, lygtemænd og ellefolk, der varslede om død, ulykke og forbandelse – men som næsten er gået i glemmebogen i dag.

I en dunkel stald kun oplyst af lanterners flakkende skær kan man høre om Frilandsmuseets ægte spøgelser eller om den grå mand, der går ind i huse og forsvinder sporløst, leer, der svinger i vindløse rum og spøgelsesheste, der vrinsker i tomme stalde...

Kom og vær med – hvis du tør!

**Praktiske oplysninger**

Adresse: Frilandsmuseet, Kongevejen 100, 2800 Lyngby

Tidspunkt: Fredag den 28. til lørdag den 29. oktober kl. 16.30-18.30/kl. 19-21.00. Søndag den 30. til mandag den 31. oktober kl. kl. 17.30-19.30.

Billetter: Billetter kan købes på [www.billetto.dk](http://www.billetto.dk) og koster 100 kr. pr. person. Børn under 2 år er gratis. Der er ingen aldersgrænse, men man skal ikke være bange for mørke.

OBS! Årskort til Frilandsmuseet giver desværre ikke adgang til dette arrangement.

Læs mere om arrangementet på hjemmesiden:

<http://natmus.dk/museerne/frilandsmuseet/aktiviteter/allehelgen-halloween-nu-paa-dansk/>

**For yderligere oplysninger**

Annemarie Elvstrøm-Vieth, eventkoordinator, tlf. 4120 6414

Tine Bonde Christensen, kommunikationsmedarbejder, tlf. 4120 6144